16.11.2004 Euroopa Liidu Teataja L 340/1 (Aktid, mille avaldamine ei ole kohustuslik) NÕUKOGU NÕUKOGU OTSUS, 11. oktoober 2004, ühelt poolt Euroopa Ühenduse ja Euroopa Aatomienergiaühenduse ning teiselt poolt Tadžikistani Vabariigi vahelise kaubandust ja kaubandusküsimusi käsitleva vahelepingu sõlmimise kohta Euroopa Ühenduse poolt (2004/754/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõikega 3, võttes arvesse komisjoni ettepanekut ning arvestades järgmist: Kuni pole jõustunud 11. oktoobril 2004. aastal Luxembourgis alla kirjutatud partnerlus- ja koostööleping, millega seatakse sisse partnerlus ühelt poolt Euroopa ühenduste ja nende liik- mesriikide ja teiselt poolt Tadžikistani Vabariigi vahel, tuleb Euroopa Ühenduse nimel heaks kiita ühelt poolt Euroopa Ühenduse ja Euroopa Aatomienergiaühenduse ja teiselt poolt Tadžikistani Vabariigi vaheline kaubandust ja kaubandusküsi- musi käsitlev vaheleping, ON TEINUD JÄRGMISE OTSUSE: Artikkel 1 1. Käesolevaga kiidetakse Euroopa Ühenduse nimel heaks ühelt poolt Euroopa Ühenduse ja Euroopa Aatomienergiaühen- duse ning teiselt poolt Tadžikistani Vabariigi vaheline kauban- dust ja kaubandusküsimusi käsitlev vaheleping, selle lisad ja protokoll ning ühenduse ühepoolsed või koos teise lepingupoo- lega tehtud deklaratsioonid. 2. Lepingu tekst ning lisad ja protokoll ning lõppakt on lisatud käesolevale otsusele. Artikkel 2 Nõukogu eesistujal on õigus määrata isikud, kes on volitatud ühenduse nimel vahelepingule alla kirjutama. Artikkel 3 Nõukogu eesistuja esitab ühenduse nimel lepingu artikliga 37 ettenähtud teate. Luxembourg, 11. oktoober 2004 Nõukogu nimel eesistuja B. R. BOT